తెలంగాణలో మహిళా తహసీల్దార్ దారుణహత్య WATCH LIVE TV
తెలుగు రాష్ట్రాల‌కే అత్య‌ధిక న‌గ‌దు పంపుతున్నా... న‌గ‌దు కొర‌త ఎందుకు?
తెలుగు రాష్ట్రాల‌కు ఆర్బీఐ పంపుతున్న న‌గ‌దుకు ఏమ‌వుతోంది.? ఎందుకంటే ఎన్నిసార్లు ఎంత న‌గ‌దు పంపినా ఏటీఎంల్లో డ‌బ్బు ఉండ‌టం లేదు.
TNN | Updated:
Mar 26, 2018, 12:57PM IST
తెలుగు రాష్ట్రాల‌కు ఆర్బీఐ పంపుతున్న న‌గ‌దుకు ఏమ‌వుతోంది.? ఎందుకంటే ఎన్నిసార్లు ఎంత న‌గ‌దు పంపినా ఏటీఎంల్లో డ‌బ్బు ఉండ‌టం లేదు. రిజ‌ర్వ్ బ్యాంక్ ఆఫ్ ఇండియా డేటా ప్ర‌కారం ఏప్రిల్ 2017 నుంచి ఫిబ్ర‌వ‌రి 2018 మ‌ధ్య హైద‌రాబాద్ ఆర్బీఐ కార్యాల‌యానికి రూ.51,523 కోట్ల‌ను ఆర్బీఐ పంపింది. దేశంలోని మొత్తం ఆర్బీఐ కార్యాల‌యాల్లోకెల్లా ఇదే అత్య‌ధికం. అదే విధంగా న‌వంబ‌ర్ 2016 నుంచి మార్చి 2017 మ‌ధ్య హైద‌రాబాద్ ఆర్బీఐ కార్యాల‌యానికి పంపిన మొత్తం సొమ్ము విలువ రూ.82,168 కోట్లు. ఇది సైతం దేశంలోని ఆర్బీఐ కార్యాల‌యాల్లోకి వ‌చ్చిన డ‌బ్బులో అత్య‌ధికమైన‌దే.
ఈ విధంగా ఎంతో న‌గ‌దు మ‌న తెలుగు రాష్ట్రాల‌కు చేరుతున్న‌ప్ప‌టికీ బ్యాంకుల్లో, ఏటీఎమ్‌ల్లో న‌గ‌దు కొర‌త ఏర్ప‌డుతోంది. రెండు రాష్ట్ర ప్ర‌భుత్వాలు ఇప్ప‌టికే ప‌లు మార్లు మ‌రింత న‌గ‌దు కావాల‌ని రిజ‌ర్వ్ బ్యాంకుకు లేఖ‌లు రాశాయి. దీనికి చాలా కార‌ణాలు ఉండ‌చ్చ‌ని బ్యాంకింగ్ రంగ నిపుణులు అభిప్రాయ‌ప‌డుతున్నారు. ముఖ్యంగా వారి డిపాజిట్ల ప‌ట్ల వినియోగ‌దారుల‌కు అభ‌ద్ర‌తా భావం ఉండ‌టం, ఎఫ్ఆర్‌డీఐ బిల్లు ద్వారా త‌మ సొమ్మును ఇత‌ర అవ‌స‌రాల‌కు వినియోగిస్తార‌నే భ‌యం ఏర్ప‌డ‌టం వంటి వాటి కార‌ణంగా తెలంగాణ‌, ఆంధ్ర‌ప్ర‌దేశ్‌ల‌లో చాలా మంది ప్ర‌జ‌లు బ్యాంకుల్లోంచి త‌మ డ‌బ్బును తీసేస్తుండవ‌చ్చు.